/* COM (2010) 0457 final - COD 2008/0247 */ KOMISIJOS NUOMONĖ pagal Sutarties dėl Europos Sąjungos veikimo 294 straipsnio 7 dalies c punktą dėl Europos Parlamento siūlymo pakeisti Tarybos poziciją dėl pasiūlymo EUROPOS PARLAMENTO IR TARYBOS REGLAMENTAS dėl konkurencingo krovinių vežimo Europos geležinkeliais tinklo





[pic] | EUROPOS KOMISIJA | Briuselis, 2010.8.30 KOM(2010) 457 galutinis 2008/0247 (COD) KOMISIJOS NUOMONĖ pagal Sutarties dėl Europos Sąjungos veikimo 294 straipsnio 7 dalies c punktą dėl Europos Parlamento siūlymo pakeisti Tarybos poziciją dėl pasiūlymo EUROPOS PARLAMENTO IR TARYBOS REGLAMENTAS dėl konkurencingo krovinių vežimo Europos geležinkeliais tinklo KURIA IŠ DALIES KEIČIAMAS KOMISIJOS PASIŪLYMAS pagal Sutarties dėl Europos Sąjungos veikimo 293 straipsnio 2 dalį 2008/0247 (COD) KOMISIJOS NUOMONĖ pagal Sutarties dėl Europos Sąjungos veikimo 294 straipsnio 7 dalies c punktą dėl Europos Parlamento siūlymo pakeisti Tarybos poziciją dėl pasiūlymo EUROPOS PARLAMENTO IR TARYBOS REGLAMENTAS dėl konkurencingo krovinių vežimo Europos geležinkeliais tinklo 1. Pagrindiniai faktai Priėmimo Komisijoje ir perdavimo Parlamentui ir Tarybai data: 2008 m. gruodžio 11 d. Europos Parlamento nuomonė (pirmasis svarstymas): 2009 m. balandžio 23 d. Ekonomikos ir socialinių reikalų komiteto nuomonė: 2009 m. liepos 15 d. Regionų komiteto nuomonė: 2009 m. spalio 7 d. Tarybos pozicija vienbalsiai priimta 2010 m. vasario 22 d. COREPER pritarimas kompromisui, pasiektam per antrojo svarstymo metu vykusias derybas: 2010 m. birželio 7 d. Europos Parlamento pozicija (antrasis svarstymas): 2010 m. birželio 15 d. 2. Pasiūlymo tikslas - Šio reglamento pasiūlymu siekiama valstybes nares ir ypač geležinkelio infrastruktūros valdytojus įtraukti į konkurencingo krovinių vežimo geležinkeliais tinklo, sudaryto iš tarptautinių krovinių vežimo geležinkelių koridorių, kūrimą. - Esant tokiems koridoriams, krovininiai traukiniai galės važiuoti kokybiškomis linijomis, tokiu būdu užtikrinant aukštesnę nei dabar paslaugų kokybę (punktualumas, kelionės trukmė) – tai yra būtina siekiant pritraukti daugiau krovinių vežimo geležinkeliais klientų. Dėl šių koridorių taip pat turėtų būti įmanoma naudotis papildomais krovinių vežimo geležinkeliais pajėgumais – per pastaruosius kelis metus krovinių vežimas geležinkeliais išaugo (nepaisant ekonomikos krizės poveikio, ši tendencija turėtų išlikti ir ateinančius kelis metus). - Komisija siūlo keturias pagrindines kryptis šiems koridoriams kurti: - stiprinti geležinkelio infrastruktūros valdytojų bendradarbiavimą investicijų ir infrastruktūros valdymo srityse ir užtikrinti didesnį darnumą. Bendradarbiavimas stiprinamas įsteigiant kiekvieno koridoriaus valdymo instituciją. - Didinti krovinių vežimo tarptautiniais geležinkelių koridoriais patikimumą ir infrastruktūros pajėgumus. - Didinti geležinkelių tinklo ir prekių terminalų (jūrų ir vidaus vandenų uostų, skirstymo stočių ir kt.) koordinavimą. - Pavyzdiniai koridoriai, turint omenyje galimybę operatoriams nediskriminuojamai patekti į juos ir patekimo sąlygų skaidrumą, visų pirma skelbiant taisykles ir daug su tuo susijusios informacijos. 3. Komisijos nuomonė dėl Europos Parlamento pakeitimų Europos Parlamento pozicija, dėl kurios balsavimas vyko 2010 m. birželio 15 d., yra trišalio dialogo metu pasiektas kompromisas, visų pirma dėl galimybės naudotis koridoriais remiantis vieno langelio principu ir dėl galimybės ne geležinkelio įmonėms (patvirtintiems pareiškėjams) rezervuoti linijas. Šiam kompromisui birželį pritarė Taryba, su sąlyga, kad Komisija parengs pareiškimo projektą (žr. toliau). 4. Išvada Pagal Sutarties dėl Europos Sąjungos veikimo 293 straipsnio 2 dalį Komisija sutinka pakeisti savo pasiūlymą, kaip nurodyta pirmiau. Komisija taip pat parengė šį pareiškimą (originalus tekstas anglų k.) "The Commission underlines that the one-stop-shop is a joint body set up or designated by the management board of each corridor; its function is that of a coordination tool. It may be a technical body within the corridor management structure or one of the infrastructure managers concerned"[1]. [1] Komisija pabrėžia, kad vienas langelis – jungtinis organas, įsteigtas arba paskirtas kiekvieno koridoriaus valdymo komiteto; jis atlieka koordinavimo funkciją. Tai gali būti techninio pobūdžio organas koridoriaus valdymo struktūroje arba vienas iš atitinkamų infrastruktūros valdytojų.